હિન્દુ(પંથ, માન્યતા, સંસ્કૃતિ કે વ્હોટએવર)હોય, ઈસ્લામ હોય, વ્હોરા હોય કે ખ્રિસ્તી હોય કે પારસી હોય-તમે એવો એકપણ ધર્મ, ફિરકો, સંપ્રદાય કે પંથ બતાવી આપો જેમાં સ્ત્રીઓને બક્ષવામાં આવી હોય અને તેમના પર કોઈ પ્રતિબંધ, રોકટોક, નીતી-નેતિનાં માનદંડ-ધોરણો લાગુ થયેલાં ન હોય! . સ્ત્રી સર્વોપરિતા કે તેનું આધિપત્ય રાખે તેવો કાલ્પનિક ધર્મ પણ તમે બતાવવા ખાતર બતાવી નહીં શકો કેમકે, જેના માટે, જેના લાભાર્થે, જેના કારણે ધર્મનું સર્જન થાય છે તે ઈશ્વર, અલ્લાહ, ગોડ કે વ્હોટએવરનું સર્જન-સ્વરૂપ પૌરુષીય ઘટના(કાવતરું) છે અને પુરુષ હિન્દુ હોય, મુસ્લિમ હોય, ખ્રિસ્તી હોય કે જૈન હોય,પારસી હોય કે યહૂદી હોય કે કોઈપણ હોય-તેની ટેરિટરીમાં કોઈ અન્ય જાતિવિશેષ કે લિંગવિશેષને પ્રવેશવા દેવાના મતનો હોતો નથી.